2018-11-07 07:46:21 12
Kodwa uSathane wayengazimisele ukuvuma ukunqontshwa, futhi wayesaqhubeka nokungiphazamisa ngabantu nangezinto. Ngenkathi uHu esesibhedlela umndeni wakhe wabeka wonke umthwalo emahlombe omndeni wami. Wawufuna kube yimi okhokhela zonke izindleko zokwelashwa. Ngangilokhu ngizama ukuxoxisana nabo, ngibatshela ukuthi ngangizimisele ukukhokha uhhafu, kodwa kuso sonke leso sikhathi babengafuni ukuvumelana nami. Emva kwamaviki amathathu uHu wayeseluleme, kodwa engakakhishwa esibhedlela. Lokhu kwakwenziwa ngamabomu ukuze bathole imali emndenini wami. Kwase kuthi ngolunye usuku uHu wathi: “Iloli ngelenu, ngakho zonke izindleko kufanele zikhokhwe yinina.” Unkosikazi kaHu wasukuma wamemeza: “Yiqiniso lelo! Njengoba iloli elabandakanyeka engozini kungelakho kufanele-ke kube nguwe okhokhela zonke izindleko….” Njengoba ngangimi lapho kanye nabo bengibelesele ngaqala ukuthukuthela kakhulu. Ngangingene kule nkinga ngingaqondile. Ngezwa ubuhlungu obukhulu, ngangisangene ngenxa yokukhathazeka, futhi ngangingasafuni ukukhuluma nabo, ngakho ngaphuma egumbini lelo ngokungenami. Ngithe uma ngifika esitezi esingezansi ngafikelwa umcabango othi: “Ngiyikholwa kuNkulunkulu; uma izinto ezinjengalezi zenzeka kimina akufanele ngithukuthele ngale ndlela, kufanele ngibeke lolu daba ezandleni zikaNkulunkulu. Kufanele ngethembele kuNkulunkulu. Ngithe uma ngibuyela ekhaya ngavula incwadi yezwi likaNkulunkulu ngase ngibona amazwi alandelayo kaNkulunkulu: “Kuzo zonke izigaba zomsebenzi uNkulunkulu awenzayo phakathi kubantu, ngaphandle kubukeka sengathi ukuxhumana phakathi kwabantu, ongathi yinto edaleke emalungiselelweni enziwa umuntu noma kuvela ekuphazameni nokugxambukela komuntu. Kodwa esithe, sonke isinyathelo somsebenzi, nakho konke okwenzekayo, ukubheja okwenziwe nguSathane phambi kukaNkulunkulu, futhi kudinga ukuthi abantu bame baqine ebufakazini babo kuNkulunkulu. Thatha isibonelo lapho uJobe wayevivinywa: Esithe, uSathane wabheja noNkulunkulu, futhi okwenzeka kuJobe kwakuyizenzo zabantu, nokugxambukela kwabantu. Emuva kwaso sonke isinyathelo uNkulunkulu asenzayo kuwe kunokubheja kukaSathane noNkulunkulu—emuva kwakho konke kunempi. … Kufanele wazi ukuthi yonke into eyenzeka kuwe ingukuvivinywa okukhulu futhi yisikhathi lapho uNkulunkulu ekudinga ukuthi ube nobufakazi” (“Ukuthanda uNkulunkulu kuphela Okuwukukholwa kuNkulunkulu Ngeqiniso” kwethi Izwi Livela Lisenyameni). Ngenkathi ngifunda la mazwi ngacabanga emuva ngosuku engaqholosha ngalo phambi kukaDadewethu uYang ngithi nakanjani ngiyoba ngasohlangothini lukaNkulunkulu noma nini lapho ngehlelwa yizilingo. Ngangingazange ngicabange ukuthi uma uSathane engilinga ngokuphindelela, ngangingeke ngikwazi ukufuna intando kaNkulunkulu ngesizotha ebukhoneni Bakhe, ingqondo yami yayilokhu iyaluza. Ngenxa yalokhu, ngazizwa ngiphatheke kabi kakhulu enhliziyweni yami. Ave ngiwele emaqhingeni kaSathane? Kwaze kwaba lapho sengiqedile ukucabanga ngalezi zinto lapho ngagcina sengibona ububi nokungcola kukaSathane kwangempela ukuthi kunjani. Wayesebenzise lolu daba ukungiphazamisa, angithukuthelise ngokulahlekelwa ezinye izinto ezithandwa yinyama Yami, futhi wayefuna ngaphezu kwalokho ukusebenzisa lezi zinto ukungenza ngiphike uNkulunkulu uSomandla futhi ngikhaphele uNkulunkulu uSomandla. Kodwa ngeke ngithathwe amaqhinga kaSathane, ngizimisele ukuthembela kuNkulunkulu, kanye nokubeka lezi zinto ezandleni zikaNkulunkulu. Noma ngabe uHu uyaphuma noma cha esibhedlela, ukuthi yimalini okwakudingeka ngiyikhokhe ekugcineni, ngavuma ukuthi zonke lezi zinto zaziyohlelwa yisandla sikaNkulunkulu, futhi kungakhathaleki ngesiphetho sakhona, ngangizozimisela ukulalela. Lapho sengithole ukuqonda intando kaNkulunkulu, lapho sengizimisele ukufakazela uNkulunkulu ngathola ngokungalindelekile ukubona izenzo zikaNkulunkulu eziyisimangaliso ngosuku olulandelayo. UNkulunkulu wayevuse insizwa esencane ukuba iye egumbini lasesibhedlela likaHu iyomkhuza: “Angikwazi ukubuka umuntu onjengawe, umuntu ochukuluza abantu abalungile, futhi umuntu ogebenga abantu imali yabo. Ukube bekuyimi bengingeke ngikunike nesenti leli elilodwa.” Abanye abantu ababesegumbini lelo bangenelela: “Uqinisile, uyena owazingenela elolini, kodwa manje nguye ofuna imali yalo muntu, akamcabangeli neze!” “Kulungile! Noma ubani owaboleka iloli naye kufanele akhokhe imali ethile! Abakwazi ukuthi bathi umniniloli akakhokhe yonke into!” Emva kokuba uHu ezwe lokhu wagebisa ikhanda lakhe wangasho nelilodwa izwi. Emva kwezinsuku ezintathu uHu wadedelwa esibhedlela. Ngangazi kahle ngaphakathi enhliziyweni yami ukuthi zonke lezi zehlakalo ezazenzeka kwakungenxa kaNkulunkulu owayengivulele le ndlela.
Emva kwenyanga kusuka lapho isilingo sikaSathane saphinde sangehlela. Ngelinye ilanga, indodakazi yami eyayisanda kushada yafika ekhaya yavele yaquleka singazelele. Umakhelwane wami wayisukumisa wayisiza yangena endlini. Ekuqaleni ngacabanga ukuthi kwakungumkhuhlane nje ojwayelekile, angizange nginake kangako. Ngangingakulindele neze ukuthi phakathi nobusuku yayizovele iphaphame ithukile futhi iqhaqhazela kusuka ekhanda kuya ozwaneni. Ngangesaba futhi ngingazi nokuthi ngenzenjani. Ngavele ngayibamba ngayigona esifubeni sami, kwathi emva kwesikhashana yabonakala sengathi ingconywana. Ngakusasa ekuseni indodakazi yami yathi kimina: “Mama, hamba uyokwenza imisebenzi yakho, ngizoba ngcono.” Ngakhuleka buthule kuNkulunkulu: “Nkulunkulu wami! Zonke izinto zisezandleni Zakho, ngakho ngibeka indodakazi yami Kuwe….” Emva kwalokhu ngaphendukela endodakazini yami ngathi: “Jing, kudingeka uthandaze kuNkulunkulu kakhulu futhi uthembele kuNkulunkulu, ngoba Yena uyinsika eqinile esiyidingayo.” Emva kokukhuthaza indodakazi yami ngalokhu ngahamba ngayokwenza imisebenzi yami. Ngangingalindele ukuthi ngangizothi lapho ngibuya emva kwezinsuku ezimbili ngithole indodakazi yami embhedeni wasesibhedlela iqulekile. Umalokazana wami waphendukela kimina ngezwi elidangele wathi: “Mama, emva kokuthi uhambile, ukugula kukaJing kuqale ukuba bucayi kakhulu. Lapho udokotela emhlola, wathi ube nokopha ebuchosheni nokuthi wayedinga ukuhlinzwa ebuchosheni. Kodwa njengoba wena nomyeni wakhe beningekho ukuze nigunyaze ukuhlinzwa kwakhe, bekungekho muntu ongakwenza lokho, manje sesiphuthwe yisikhathi sokuhlinzwa kwakhe. Ngaphinde ngezwa udokotela etshela umamezala kaJing ukuthi isimo sakhe sasingesihle nokuthi ngisho noma wayengavuka wayeyohlala ekhubazekile engakwazi kwenza lutho.” Ngithe lapho ngizwa lokhu kwaba sengathi kunommese ongigwaza uphenduphendulwa enhliziyweni yami, nezinyembezi zaqala zazehlela emhlweni ami. Kwakungavumi ngamukele lokhu njengeqiniso. Ngakho ngabambelela ethembeni futhi ngaqhubeka ngakhuluma nengcweti kadokotela, kodwa nayo yanikina ikhanda yathi kimina: “Sesisebenzise yonke imithi esinayo, senze konke ebesingakwenza, ukuphela komphumela ongaba muhle manje ukuba avuke ekhubazekile engqondweni.” Emva kokuzwa amazwi alo dokotela ngezwa sengathi izulu liwele phansi emhlabeni. Kwakuzwakala sengathi ngangiphila enhluphekweni engapheli…. Kamuva, lapho umkhwenyana wakwami ebona isimo indodakazi yami eyayikusona, akagcinanga nje ngokungakhombisi kukhathazeka ngokuthi yayizophila noma cha, kodwa waphendukela kimina wakhombisa ukungabi nabuntu nhlobo ngokungicela ukuba ngibuyise imali yelobolo ababesikhokhele yona ngenkathi sishadiselana. Ngalelo langa indlela ebheke ekhaya isuka esibhedlela yezwakala iyinde ngokungenakulinganiswa, ngangiwumphefumulo olahlekile ngidwanguza emgaqweni. Ngazizwa sengathi ngihamba emhubheni omude omnyama lapho ngangingaboni kukhanya phambi kwami.
Ebusuku kakhulu ngangihlezi ngenhla kombhede wendodakazi yami esibhedlela angaze ngaqiniseka ukuthi ngazumeka nini. Ngavuka ngiphaphatheka ngizwa indodakazi yami ithi, “Mama, mama, ngicela amanzi.” Inhliziyo yami yagxuma lapho ngizwa iphimbo lendodakazi yami, ngagxuma ngema ngezinyawo. Ngacikica amehlo ami ngayigqolozela. Izandla zendodakazi yami zazinyakaza futhi amehlo ayo ayevulekile. Lokhu kwavele kwavusa imizwa eminingi kimina kangangoba ngavele ngangazi ukuthi ngithini, engagcina ngikwenza ukuba ngilokhu ngiqhubeka ngimemeza ngithi: “O! Nkulunkulu! O! Nkulunkulu! …” Omunye umuntu owayekule wodi naye washo ngokumangala wathi: “Hhayi bo! Yisimangaliso! Kwenzeke kanjani ukuthi alulame ngokushesha okungaka?” Ngavele ngammamatheleka nje ngingakwazi ukuzibamba. Ngabona ukuthi ngempela impilo nokufa komuntu kusezandleni zikaNkulunkulu. Izenzo zikaNkulunkulu ngempela ziyamangalisa. NguNkulunkulu owasindisa indodakazi yami. Emva kwezinsuku ezintathu, indodakazi yami yalulama ngokuyisimangaliso empilweni, futhi yabonakala njengomuntu nje ophilayo futhi. Emva kokubhekana nalokhu kuhlupheka okuvela ezandleni zikaSathane ngakwazi ukubona ukuthi impi esibhekene nayo yangokomoya ngempela iyimpi enzima, futhi ngakwazi kahle ukubona ububi nonya lukaSathane. Ngesikhathi esifanayo futhi ngathola ukuqonda okungcono intando kaNkulunkulu. UNkulunkulu wayevumele lezi zilingo ukuba zingehlele ukuze angitakule kangcono futhi angiphelelise, ngokuba lokhu kungivumele ukuba ngibone amandla nokuhlakanipha kukaNkulunkulu, futhi kungivumele ukuba ngibone amandla nokuphatha kukaNkulunkulu. Lokhu kwaphelelisa ukholo lwami, ukuzinikela kanye nokulalela uNkulunkulu. Wangitakula ethonyeni likaSathane, wavumela ukuba impilo yami ikhule. Ngempela uNkulunkulu uthandeka kakhulu!
Okwedlule: Ukufohla Enkungwini Ukuze Ngibone Ukukhanya